ધડક ફિલ્મની વાર્તા રાજસ્થાનના ઉદેપુર શહેરથી શરુ થાય છે. રાજવી પરિવાર સાથે જોડાયેલી પાર્થવી (જાન્હવી કપૂર) પોતાના રાજવી પરિવારના કાયદાનું દિલથી પાલન નથી કરતી અને તેની આઝાદીમાં તેના કાકા કે પિતા દખલ દે તે તેને પસંદ નથી. બીજી તરફ પાર્થવીના પિતા ઠાકુર રતન સિંહ (આશુતોષ રાણા)ને પણ એ વાત પસંદ નથી કે કોઈ તેના ફેંસલાની વિરુદ્ધમાં જાય. પાર્થવીએ કૉલેજમાં સાથે ભણતા યુવક (ઈશાન ખટ્ટર) સાથે પહેલી નજરમાં પ્રેમ થઈ જાય છે, મધુકરના પિતાને મંજૂર નથી કે તેમનો દીકરો ઊંચી જ્ઞાતિ અને રાજવી પરિવારની પાર્થવીને મળે, પણ મધુકર અને પાર્થવીને આ બધી વાતોથી કોઈ લેવા દેવા નથી. બીજી તરફ ઠાકુર ચૂંટણી લડવાની તૈયારી કરે છે, તે વોટર્સને આકર્ષવાના પ્રયાસ કરે છે. સતન સિંહને પાર્થવી અને મધુકરના પ્રેમ વિશે ખબર પડે છે તો મધુકર અને તેના પરિવાર પર આભા તૂટી પડે છે. એવામાં બન્ને ઉદયપુરથી ભાગી જાય છે, હવે આગળ શું થાય છે તે જાણવા માટે તમારે થિયેટર સુધી જવું પડશે…